Επαναστατική Κομμουνιστική Διεθνής

Η **Επαναστατική Κομμουνιστική Διεθνής** (**ΕΚΔ**) είναι διεθνής τροτσκιστική οργάνωση που ιδρύθηκε από τον Τεντ Γκραντ και τους οπαδούς του μετά τη διάσπαση με την Επιτροπή για μια Εργατική Διεθνή στις αρχές της δεκαετίας του 1990. Αρχισυντάκτης της ιστοσελίδας τους, www.marxist.com, είναι ο Άλαν Γουντς. Ο ιστότοπος είναι πολύγλωσσος και σε αυτόν δημοσιεύονται άρθρα διεθνούς επικαιρότητας που έχουν γραφτεί από μαρξιστική σκοπιά, καθώς και πολλά ιστορικά και θεωρητικά άρθρα. Η ΕΚΔ δραστηριοποιείται σε περισσότερες από 40 χώρες παγκοσμίως.

## Ιστορία
Το Militant ή Μαχητής (επίσης γνωστό και ως η τάση του Militant/Μαχητή) ήταν μια εισοδιστική ομάδα μέσα στο βρετανικό Εργατικό Κόμμα που έδρευε γύρω από την εφημερίδα *Militant, η οποία* ιδρύθηκε το 1964. Το 1974, το Militant και οι σύμμαχοί του στη Σουηδία, την Ιρλανδία και άλλες χώρες συγκρότησαν την Επιτροπή για μια Εργατική Διεθνή. Εκείνη την εποχή ήταν η μεγαλύτερη τροτσκιστική οργάνωση στην Ευρώπη. Η οργάνωση κέρδισε περισσότερα μέλη κατά τη δεκαετία του 1970 και στις αρχές της δεκαετίας του 1980 και κυριάρχησε στο Εργατικό Κόμμα στο Λίβερπουλ. Το 1983, τα πέντε μέλη της συντακτικής επιτροπής της εφημερίδας *Militant* διαγράφηκαν επειδή παραβίασαν το καταστατικό του Εργατικού Κόμματος και οι διαγραφές μελών του Militant συνεχίστηκαν καθ' όλη την υπόλοιπη δεκαετία.

Ο Τεντ Γκραντ ήταν ο επί μακρόν ηγέτης του Militant έως ότου αυτό διασπάστηκε στις αρχές του 1992 για μια σειρά θεμάτων, κυρίως γύρω από το ζήτημα της συνέχισης της εισοδιστικής δουλειάς στο Εργατικό Κόμμα. Η πλειοψηφία, απορρίπτοντας τον εισοδισμό, σχημάτισε το Militant Labour (Μαχητικό Εργατικό Κόμμα), το οποίο στη συνέχεια μετονομάστηκε σε Σοσιαλιστικό Κόμμα της Αγγλίας και της Ουαλίας. Ο Γκραντ υποστήριξε ότι η αποχώρηση από το Εργατικό Κόμμα θα ισοδυναμούσε με την απόρριψη πολλών δεκαετιών υπομονετικής δουλειάς και υποστήριξε ότι οι Μαρξιστές θα πρέπει να παραμείνουν μέσα στο κόμμα. Ωστόσο, αυτός και οι υποστηρικτές του διαγράφηκαν από την τάση και μαζί με τον Άλαν Γουντς σχημάτισαν τη *[[Σοσιαλιστική Έκκληση (1992)|Σοσιαλιστική Έκκληση]]* (*Socialist Appeal*) στη Βρετανία.

Ο φραξιονιστικός αγώνας μέσα στο Militant που οδήγησε στη διαγραφή του Γκραντ και του Γουντς επεκτάθηκε επίσης μέσα στην ΕΕΔ με τους υποστηρικτές της φράξιας του Γκραντ να αποχωρούν για να σχηματίσουν την Επιτροπή για μια Μαρξιστική Διεθνή σε πολλές χώρες, ιδιαίτερα στην Ισπανία.

Στο Παγκόσμιο Συνέδριό της το 2004, η οργάνωση μετονομάστηκε σε Διεθνή Μαρξιστική Τάση (ΔΜΤ). Στην Παγκόσμια Συνδιάσκεψη του 2024 επανιδρύθηκε ως Επαναστατική Κομμουνιστική Διεθνής.

Ο Ρομπ Σιούελ είναι συντάκτης της εφημερίδας *The Communist* του βρετανικού τμήματος και ο Άλαν Γουντς είναι αρχισυντάκτης του περιοδικού της Επαναστατικής Κομμουνιστικής Διεθνούς *In Defence of Marxism* (*Στην Υπεράσπιση του Μαρξισμού*) καθώς και του ιστότοπου της ΕΚΔ, In Defense of Marxism.

## Θεωρία και τακτική
[μικρογραφία| Το σφυροδρέπανο στον τάφο του [Λέων Τρότσκι|Τρότσκι]]
Η Επαναστατική Κομμουνιστική Διεθνής ακολουθεί τον ορθόδοξο Τροτσκισμό, δίνοντας έμφαση στην εκπαίδευση των στελεχών από την εργατική τάξη και τη νεολαία.

## Τμήματα και ομάδες της ΕΚΔ

## Εκδόσεις
Εκτός από τον διεθνή ιστότοπο, κάθε εθνικό τμήμα έχει τον δικό του ιστότοπο στις αντίστοιχες γλώσσες της κάθε χώρας. Υπάρχει επίσης μια ποσότητα ηχητικού υλικού και βίντεο στον ιστότοπο. Η ΕΚΔ έχει έναν εκδοτικό οίκο, τον Wellred Books, ο οποίος εκδίδει διάφορα βιβλία των Τρότσκι, Γουντς και άλλων συγγραφέων και τα πουλάει μέσω του διαδικτυακού βιβλιοπωλείου του προμηθεύοντας τα τμήματα της ΕΚΔ με υλικό για τους πάγκους των βιβλίων τους. Κάθε τμήμα της ΕΚΔ δημοσιεύει τακτικά θεωρητικά περιοδικά, όπως το "In Defence of Marxism" και το "America Socialista".

Το όνομα της ιστοσελίδας, *In Defense of Marxism*, προέρχεται από τον τίτλο μιας συλλογής επιστολών και άρθρων του Τρότσκι.

## Βιβλιογραφικές αναφορές

## Εξωτερικοί σύνδεσμοι

* 
* Ιστότοπος ΗΠΑ 
* Εκδόσεις (ΗΒ)
* Εκδόσεις (ΗΠΑ)

Κατηγορία:Τροτσκιστικές οργανώσεις